CELEX: 62017CN0288
Language: sl
Date: 2017-05-19 00:00:00
Title: Zadeva C-288/17: Predlog za sprejetje predhodne odločbe, ki ga je vložilo Conseil d'État (Francija) 19. maja 2017 – Fédération des fabricants de cigares in drugi/Premier ministre, Ministre des Affaires sociales et de la Santé

7.8.2017   
            
            
               SL
            
            
               Uradni list Evropske unije
            
            
               C 256/12
            
         Predlog za sprejetje predhodne odločbe, ki ga je vložilo Conseil d'État (Francija) 19. maja 2017 – Fédération des fabricants de cigares in drugi/Premier ministre, Ministre des Affaires sociales et de la Santé
   (Zadeva C-288/17)
   (2017/C 256/09)
   Jezik postopka: francoščina
   
      Predložitveno sodišče
   
   Conseil d'État
   
      Stranke v postopku v glavni stvari
   
   
      Tožeče stranke: Fédération des fabricants de cigares, Coprova, E-Labo France, Smakq développement, Société nationale d’exploitation industrielle des tabacs et allumettes (SEITA), British American Tobacco France
   
      Toženi stranki: Premier ministre, Ministre des Affaires sociales et de la Santé
   
      Intervenientke: Société J. Cortès France, Scandinavian Tobacco Group France, Villiger France
   
      Vprašanja za predhodno odločanje
   
   
               1.
            
            
               Ali je treba določbe člena 13(1) in (3) Direktive 2014/40/EU Evropskega parlamenta in Sveta z dne 3. aprila 2014 (1) razlagati tako, da je z njimi prepovedana uporaba kakršnega koli imena blagovne znamke, ki namiguje na nekatere lastnosti, na zavojčkih, zunanji embalaži in tobačnih izdelkih, ne glede na sloves znamke?
            
         
               2.
            
            
               Ali se z določbami člena 13(1) in (3) Direktive – glede to, kako jih je treba razlagati – v delu, v katerem se uporabljajo za imena in blagovne znamke, spoštujejo lastninska pravica, svoboda izražanja, svoboda gospodarske pobude, načelo sorazmernosti in načelo pravne varnosti?
            
         
               3.
            
            
               Če je odgovor na prejšnje vprašanje pritrdilen: pod katerimi pogoji lahko država članica, ne da bi kršila lastninsko pravico, svobodo izražanja, svobodo gospodarske pobude in načelo sorazmernosti, na podlagi možnosti, ki ji je ponujena s členom 24(2) Direktive, proizvajalcem in uvoznikom naloži obveznost nevtralnosti in poenotenja zavojčkov in zunanje embalaže?@@
            
         
      (1)  Direktiva 2014/40/EU Evropskega parlamenta in Sveta z dne 3. aprila 2014 o približevanju zakonov in drugih predpisov držav članic o proizvodnji, predstavitvi in prodaji tobačnih in povezanih izdelkov in razveljavitvi Direktive 2001/37/ES (UL 2014, L 127, str. 1).